b'\n_START_ARTICLE_\nTeach First Norway\n_START_PARAGRAPH_\nTeach First Norway (TFN) er et samarbeidsprosjekt mellom Utdanningsetaten i Oslo kommune, Institutt for l\xc3\xa6rerutdanning ved Universitetet i Oslo, Equinor og Teach First UK._NEWLINE_Hensikten med prosjektet er \xc3\xa5 rekruttere l\xc3\xa6rere til skolen og ledere til n\xc3\xa6ringslivet gjennom et to\xc3\xa5rig lederutviklingsprogram. Kandidatene som tas opp i prosjektet skal arbeide fulltid ved en belastet skole i Oslo \xc3\x98st samtidig som de gjennomf\xc3\xb8rer en formell l\xc3\xa6rerkvalifisering og tar kurs i administrasjon og ledelse i Equinors regi. Kandidatene i prosjektet har bakgrunn i realfag og underviser prim\xc3\xa6rt i fagene matematikk og naturfag. I opphavslandet Storbritannia har Teach First blitt et av de mest attraktive alternativene for nyutdannede jobbs\xc3\xb8kere. Erfaring fra Storbritannia viser ogs\xc3\xa5 at flertallet av kandidatene blir v\xc3\xa6rende i skoleverket etter endt prosjektperiode.'